text: Smyril Line hevur keypt skipið Seagard, og tá tað kemur í flotan skal tað eita Glyvursnes
text: #000004
text: Smyril Line boðar í morgun frá, at reiðaríið hevur keypt farmaskipið “Seagard” frá finska reiðarínum Bore Ltd.
  Seagard er eitt sokallað Ro-Ro skip, sum merkir, at farmur verður koyrdur umborð og av skipinum, heldur enn at verða lastað við krana.
  Skipið verður handað Smyril Line í Hirtshals í fyrstu viku í januar komandi ár, og tá fær tað navnið “Glyvursnes”.
  Seagard varð bygt á skipasmiðuni Sietas í Týsklandi í 1999. Tað er 153,5 metrar langt og 20,6 metrar breitt.
  Tá Seagard – ella Glyvursnes – er yvirtikið, verður tað sett í regluliga sigling á rutuni, sum Mistral røkir í dag – tað er millum Tórshavn, Þórlakshöfn og Hirtshals.
  Tá Glyvursnes er komin aftrat, eru tilsamans seks skip í flotanum hjá Smyril Line.
text: #000005